2013-as költések

Az ELTE TTK HÖK Gazdálkodása

Idén kicsit megkésve bár, de a szokásoknak megfelelően olvashattok most a 2013-as költségvetésről. Nevezhetnénk ezt költségvetési beszámolónak is, de mégsem tesszük, hogy miért? Olvassátok el a cikket és megtudjátok!

Az előző évekhez képest a tavalyi év rendkívülinek tekinthető, tavaly ugyanis nem volt költségvetése a Kari HÖK-öknek. 2013-ban minden kari HÖK-ös költést az EHÖK (ELTE Egyetemi Hallgató Önkormányzat) fizetett ki, mégis fontosnak látjuk tájékoztatni a hallgatóságot arról, hogy milyen tételek kerültek kifizetésre TTK-s vonatkozásban. Mivel nem volt költségvetés, amiről be lehetne számolni ezért fordulhatott elő, hogy a tavalyi évről nincs a TTK HÖK Küldöttgyűlése által elfogadott 2013-as költségvetési beszámolója a TTK HÖK-nek. (Előző évek költségvetési beszámolóit megtaláljátok a *ttkhok.elte.hu* oldalon!)

De mi is az a működési keret, amire a költségvetések vonatkoznak? Az a keret melyet a TTK HÖK a mindennapi működésére fordít egy, ösztöndíjaktól teljesen független keret, amely egyetemi szinten kerül meghatározásra a költségvetés elfogadásakor. Ebből fizetjük a telefonszámlát, irodaszereket vásárolunk, képzéseket tartunk (bele tartozik az egész mentorrendszer képzése), rendezvényeket szervezünk (gólya programok, LEN, kari rendezvények, kis szakos rendezvények) valamint ebből a keretből fedezzük a *Tétékás Nyúz* megjelenését is.

Mivel tavaly ilyen kerettel nem rendelkeztünk, de mégis ki kellett a fent említett tételeket fizetni, ezért most arról fogok beszámolni költségvetési soronként, hogy milyen tételek kerültek kifizetésre az EHÖK részéről, melyek minket TTK-s hallgatókat érintettek.

Ezek részletezve: Képzések: TTK HÖK Önképző hétvégéje Dunavarsányon került megrendezésre. Bevonó tábor: A TTK HÖK-ös utánpótlás-képzés érdekében a tavalyi évben is megrendezésre került a bevonó tábor. Az eddigiekhez hasonlóan meghirdettük a Kar hallgatói számára a szokásos információs felületeken. A tábor résztvevői a TTK HÖK mindennapi munkájába nyerhettek betekintést, illetve szekciómunka során egy-egy területet jobban is megismerhettek.

Mentorrendszer: A mentorok több lépcsős szűrőn esnek át. A kötelező képzéseken elmélyítik tudásukat a tanulmányi ügyek, az ösztöndíjak, a külügyi lehetőségek, a rendezvények és a sportolási lehetőségek terén. A tábor és kirándulások keretében a csapatépítésre is hangsúlyt fektetünk. A mentorok semmiféle közvetlen pénzbeli támogatást vagy hallgatói juttatást nem kapnak tevékenységükért. A táborokban, képzéseken való részvétel kötelező egy mentor számára, a HÖK a szállásköltségeket, illetve esetenként az utazási költséget átvállalja a mentoroktól. A mentorok a táborok és a mentorrendszer egyéb költségeinek fedezését saját anyagi forrásaikból oldják meg, a TTK HÖK segítségével. A tavalyi évben a Mentorhétvége Százhalombattán került megrendezésre.

HÖOK vezetőképzők: A TTK HÖK az országos vezetőképzőkön is konstruktívan képviselteti magát. A vezetőképzőkre fordított kiadások visszafogása végett csupán az elnökség és az aktuálisan illetékes tisztségviselők vesznek részt a képzéseken. A részvételi díjuk csökkentése miatt a TTK HÖK támogatja szállásköltségüket. A 2013-es évben megrendezésre kerülő két országos szintű vezetőképzőn képviseltette magát a TTK HÖK.

Nyomda: A *Tétékás Nyúz* a TTK HÖK minden héten, 1200 példányszámban megjelenő, ingyenesen elvihető újsága, mely A/4-es méretű, színes borítóval és 20 oldal terjedelemmel. Most is ezt forgatod kedves olvasó! :) A *Gólyanyúz*ban az elsős hallgatókat látjuk az egyetemi élet elkezdéséhez szorosan kapcsolódó fontos és hasznos információkkal. A megjelent lapszámok *http://issuu.com/tetekas\_nyuz* honlapon is elérhetők.

Rendezvények: A Lágymányosi Eötvös Napok a lágymányosi karok legnagyobb ingyenes rendezvénye. A rendezvényen 2 nagy sátorban neves együttesek koncerteztek, továbbá kisebb sátrakban egyéb elfoglaltságokon vehettek részt a rendezvény résztvevői, ahol TTK HÖK-ről, szakterületekről, civil szervezetekről, külföldi csereprogramokról lehetett bővebb információkat szerezni. 2013-ben is 4 gólyatábor került megrendezésre. A gólyatáborokra szánt keretösszeg táborok közötti felosztást idén is főként az alapszakra jelentkezettek száma határozta meg, ahova felvételt nyertek. Ezek a rendezvények az ELTE Egyetemi Szolgáltatásszervező Kft. segítségével kerültek lebonyolításra.

Irodaköltség: A hallgatói irodák alapfelszereléseit szereztük be tavaly, úgymint nyomtató papír, színes papír, toner, boríték, mappák.

Távközlés: A 2 telefon elengedhetetlenül szükséges a mindennapos ügyintézésben. A 2013-as évben szinte minimális szinten tudtuk tartani a távközlési költségeket. 1-2 hónap volt az (főként nagy rendezvények idején mikor meghaladtuk a kilenc ezer forintot. Ez a korábbi évekhez képest nagyon alacsonyak számít.

PR és fejlesztések tételsor alatt nem volt költés a tavalyi évben és fent elmondottak alapján maradványt sem képeztünk.

|  |  |
| --- | --- |
| Képzések | 863 030 Ft |
| Nyomda | 964 889 Ft |
| Rendezvények | 8 876 433 Ft |
| Irodaköltségek | 228 948 Ft |
| Távközlés | 48 653 Ft |